CELEX: 31998D0279
Language: sk
Date: 1997-12-05 00:00:00
Title: Rozhodnutie Komisie z 5. decembra 1997 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na nesamonosné trvalé debniace zostavy/systémy na báze dutých tvárnic alebo panelov z izolačných materiálov a niekedy betónuText s významom pre EHP.

Dôležité právne oznámenie

|

31998D0279

Úradný vestník L 127 , 29/04/1998 S. 0026 - 0028

		Rozhodnutie Komisiez 5. decembra 1997o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na nesamonosné trvalé debniace zostavy/systémy na báze dutých tvárnic alebo panelov z izolačných materiálov a niekedy betónu(Text s významom pre EHP)(98/279/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov, vzťahujúcich sa na stavebné výrobky [1], zmenenú a doplnenú smernicou 93/68/EHS [2], a najmä na jej článok 13 ods. 4,keďže od Komisie sa žiada, aby podľa článku 13 ods. 3 smernice 89/106/EHS vybrala z dvoch postupov preukazovania zhody výrobku "čo najjednoduchší postup v súlade s požiadavkami na bezpečnosť"; keďže to znamená, že je potrebné rozhodnúť, či pre daný výrobok alebo skupinu výrobkov je systém vnútropodnikovej kontroly, za ktorý je zodpovedný výrobca, nevyhnutnou a postačujúcou podmienkou pre preukázanie zhody, alebo či je z dôvodov súvisiacich so splnením kritérií uvedených v článku 13 ods. 4 potrebný zásah schváleného certifikačného orgánu;keďže v článku 13 ods. 4 sa vyžaduje, že takto určený postup musí byť vyznačený v mandátoch a v technických špecifikáciách; keďže je preto potrebné definovať pojem výrobok alebo skupina výrobkov, ktorý sa používa v mandátoch a v technických špecifikáciách;keďže dva postupy ustanovené v článku 13 ods. 3 sú podrobne popísané v prílohe III k smernici 89/106/EHS; keďže je preto potrebné jasne stanoviť metódy, ktorými sa tie dva postupy musia uplatňovať pre každý výrobok alebo skupinu výrobkov podľa prílohy III, pretože v prílohe III sa uprednostňujú určité systémy;keďže postup uvedený v článku 13 ods. 3 písm. a) zodpovedá systémom stanoveným v prvej možnosti, bez priebežného dohľadu a druhej a tretej možnosti bodu ii) oddielu 2 prílohy III, a postup uvedený v článku 13 ods. 3 písm. b) zodpovedá systémom stanoveným v bode i) oddielu 2 prílohy III, a v prvej možnosti, s priebežným dohľadom, bodu ii) oddielu 2 prílohy III;keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo,PRIJALA TOTO ROZHODNUTIE:Článok 1Zhoda výrobkov uvedených v prílohe I sa musí preukazovať postupom, pri ktorom je popri systéme vnútropodnikovej kontroly výroby vykonávanej výrobcom do preukazovania zhody a dohľadu nad kontrolou výroby alebo výrobku samotného zapojený aj schválený certifikačný orgán.Článok 2Postup preukazovania zhody, ako je uvedený v prílohe II, musí byť uvedený v mandátoch pre európske technické špecifikovanie.Článok 3Toto rozhodnutie je adresované členským štátom.V Bruseli 5. decembra 1997Za KomisiuMartin bangemannčlen Komisie[1] Ú. v. ES L 40, 11.2.1989, s. 12.[2] Ú. v. ES L 220, 30.8.1993, s. 1.--------------------------------------------------PRÍLOHA IZostavy/systémy nesamonosného trvalého debnenia, ktoré sa majú vyplniť obyčajným betónom, a prípadne železobetónom, na báze tvárnic vyrobených z izolačného materiálu (alebo kombinácie izolačného materiálu a iných materiálov), alebo panelov vyrobených z izolačného materiálu (alebo kombinácie izolačného materiálu a iných materiálov), skladajúcich sa z debniacich listov spojených rozperami; v oboch prípadoch sa materiály akejkoľvek triedy reakcie na oheň majú použiť v budovách na konštrukciu vonkajších a vnútorných stien, na ktoré sa vzťahujú požiarne predpisy.Zostavy/systémy nesamonosného trvalého debnenia, ktoré sa majú vyplniť obyčajným betónom, a prípadne železobetónom, na báze dutých tvárnic vyrobených z izolačného materiálu (alebo kombinácie izolačného materiálu a iných materiálov) alebo panelov vyrobených z izolačného materiálu (alebo kombinácie izolačného materiálu a iných materiálov), skladajúcich sa z debniacich listov spojených rozperami; v oboch prípadoch sa materiály akejkoľvek triedy reakcie na oheň majú použiť v budovách na konštrukciu vonkajších a vnútorných stien, na ktoré sa nevzťahujú požiarne predpisy.--------------------------------------------------PRÍLOHA IISKUPINA VÝROBKOVNESAMONOSNÉ TRVALÉ DEBNIACE ZOSTAVY/SYSTÉMY NA BÁZE DUTÝCH TVÁRNIC ALEBO PANELOV Z IZOLAČNÝCH MATERIÁLOV A NIEKEDY BETÓNU (1/1)1. Systémy preukazovania zhodyPre ďalej uvedený výrobok (uvedené výrobky) a zamýšľané použitie (použitia) je potrebné, aby Európska organizácia pre technické schvaľovanie (EOTA) stanovila v príslušnom usmernení pre európske technické schválenie tento systém (tieto systémy) preukazovania zhody:Systém 1: Pozri prílohu III oddiel 2 bod i) k smernici 89/106/EHS, bez kontrolného skúšania vzoriek.Systém 2+: Pozri prílohu III, oddiel bod 2 ii) k smernici 89/106/EHS, prvá možnosť, vrátane certifikácie vnútropodnikovej kontroly schváleným orgánom, na základe počiatočnej inšpekcie továrne a kontroly výroby ako aj hodnotenia nepretržitého dozoru a schválenia kontroly výroby.Výrobok (výrobky) | Zamýšľané použitie (použitia) | uroveň (úrovne) alebo trieda (triedy) (reakcia na oheň) | Systém (systémy) preukazovania zhody |Nesamonosné trvalé debniace systémy/sústavy sa majú vyplniť obyčajným betónom a tam, kde je to vhodné, železobetónom, na báze:—blokov vyrobených z izolačných materiálov (alebo kombinácie izolačného materiálu a ostatných materiálov)alebo | na stavbu vonkajších a vnútorných stien v zmysle požiarnych predpisov v budovách | A, B, C | 1 |A, B, C A D, E, F | 2+ |—panelov vyrobených z izolačných materiálov (alebo kombinácie izolačného materiálu a ostatných materiálov) | na stavbu vonkajších a vnútorných stien nie v zmysle požiarnych predpisov v budovách | akékoľvek | 2+ |--------------------------------------------------